เรื่องร้องเรียน: วันที่ 5 เมษายน 2566 ตั้งแต่เวลา 18.30 น. ร้านอาหาร ดอน อาซาโด ที่หัวมุม ซอยเย็นอากาศ 2 แยก 3 ปล่อยกลิ่นควันไฟออกมาทางปล่องควันของร้าน กระจายไปในอากาศ เข้ามาในที่อยู่อาศัยของผู้ที่อยู่บริเวณใกล้เคียง ก่อให้เกิดความเดือดร้อนรำคาญ ตั้งแต่เวลา 19.45 น. กลิ่นควันและกลิ่นอาหารย่างแรงมาก จนต้องปิดประตูและหน้าต่าง เพราะกลิ่นเข้ามาทั่วห้องพักอาศัย  นอกจากนี้ ร้านอาหารยังทิ้งขยะของร้านไว้ริมถนนซอย เมื่อขยะถูกทิ้งไว้บนถนนข้ามวันก็ส่งกลิ่นเหม็นรบกวนผู้ที่เดินในซอยด้วย   ขอให้สำนักงานเขตดำเนินการให้ร้านอาหารเปลี่ยนระบบการกำจัดกลิ่นควันไฟและกลิ่นอาหารของที่ร้าน โดยไม่ปล่อยกลิ่นกระจายออกมาในอากาศด้วย และตักเตือนเรื่องการทิ้งขยะด้วยค่ะ
การดำเนินการของเจ้าหน้าที่: ได้ดำเนินการแจ้งกับทางร้านให้นำขยะใส่ถุงปิดปากให้สนิทก่อนนำมาทิ้งหรทอซ้อนถุงให้มีความหนาขึ้น
ความเห็นของผู้แจ้ง: ปัจจุบัน ร้านอาหารยังคงนำถังขยะสีเหลืองและถุงขยะมาวางทิ้งไว้นอกกำแพงร้านเหมือนเดิม ซึ่งนอกจากจะทำให้สภาพแวดล้อมริมถนนซอยดูสกปรกแล้ว  ยังก่อให้เกิดปัญหาแก่การเดินรถในซอยเย็นอากาศ 2 แยก 3 เนื่องจากถนนซอยแคบ เมื่อมีถังขยะของร้านอาหาร Don Asado วางอยู่บนผิวถนน ทำให้รถยนต์สวนกันด้วยความยากลำบากและเสี่ยงต่ออุบัติเหตุเฉี่ยวชนกันอีกด้วยค่ะ
พื้นที่: แขวงช่องนนทรี เขตยานนาวา กรุงเทพมหานคร